Xheims Zogbi, një nga figurat më përfaqësuese të komunitetit arabo amerikan në SHBA
Zogbi kuptoi se arabo-amerikanët duhet të angazhoheshin në politikë, nëse shpresonin të ndikonin në politikën amerikane
Xhejms Zogbi e filloi aktivitetin e tij që kur ishte student në universitet, i frymëzuar nga poeti dhe aktivisti i paqes Daniel Berrigan. Zogbi është me origjinë libaneze. Babai i tij erdhi ilegalisht në Shtetet e Bashkuara në vitin 1922 dhe u bë shtetas nëpërmjet një programi amnestie të qeverisë. Familja e nënës së tij imigroi në në vitin 1898. Ajo ishte mjaft aktive në komunitetin arab në Utika të Nju Jorkut, ku jetonte familja. Me rritjen e angazhimit të tij me komunitetin arabo-amerikan, Zogbi iu bashkua apo krijoi një numër grupesh mbrojtëse si Shoqata Arabo-Amerikane e Diplomantëve Universitarë, Fushata Palestineze e të Drejtave të Njeriut dhe Komiteti Arabo-Amerikan kundër diskriminimit. Studimet e tij për Islamin në Universitetet Temple dhe Princeton në vitet 70-të i hapën atij horizontin. Vetë Zogbi thotë: Ai i shfrytëzon njohuritë e tij si urë lidhëse mes Shteteve të Bashkuara dhe botës arabe, nëpërmjet një rubrike të përjevëshme, ku u shpjegon politikat amerikanë lexuesve të gazetave arabe dhe programit të tij në televizionin e Abu Dabit, i cili transmetohet nga rrjetet kabllore amerikane. Xhejms Zogbi u afirmua si zëdhënësi kryesor i komunitetit arabo-amerikan në vitin 1984, kur iu drejtua delegatëve të Kuvendit të Partisë Demokratike në San Francisko: Zogbi i kuptoi se arabo-amerikanët duhet të angazhoheshin në politikë nëse shpresonin të ndikonin në plitikën amerikane dhe udhëheqësit e qeverisë amerikane. Kështu, në vitin 1985, ai themeloi Institutin Arabo-Amerikan, i cili njihet tani si krahu studimor politik i komunitetit arabo-amerikan. Zogbi vazhdon të jetë një figurë e shquar në Partinë Demokratike, duke shërbyer si këshilltar në administratat Klinton dhe Obama. Ai ka dëshmuar para një sërë komisionesh të Kongresit rreth politikave amerikane në Lindjen e Mesme dhe për të drejtat civile të arabëve dhe myslimanëve amerikane. Nëpërmjet Institutit Arabo-Amerikan, Xhejms Zogbi ka mobilizuar elektroratin arabo-amerikan, duke e marrë atë nga periferitë e politikës amerikane dhe duke krijuar një identitet që njihet jo vetëm nga partitë politike, por edhe nga media kombëtare dhe publiu amerikan.